Enkeltsete i en av Bus4Yous eldste busser.  Foto: Øyvind Berg 
**Vy bus4you**, tidligere **Nettbuss Bus4You** og bare **Bus4You**, er et langdistanse-ekspressbusskonsept drevet av Vy Buss. Bussene er innredet med 2 + 1 seter i bredden, i motsetning til 2 + 2 som er det vanlige. I tillegg er det lengre avstand mellom setene, som også er utstyrt med legghvilere og stikkontakt for tilkobling av PC eller lignende. Det tilbys gratis internett-tilgang i bussene. De er beregnet for reiser over lange avstander mellom de største byene, og stopper derfor på svært få holdeplasser mellom endestasjonene. Billetter kan kun kjøpes på forhånd, ikke på bussen. Billettprisene varierer basert på etterspørsel, så det vil som regel være billigere å reise på en ukurant avgang midt i uken enn på de mest populære avgangene i helgene.

Historie
--------

Konseptet ble startet av Bus4You Sweden AB i 2007, et selskap som ble startet av tre gründere med bakgrunn fra konkurrenten Swebus Express. Disse tre eide 50% av selskapet, mens Nettbuss Sverige AB eide de resterende 50%. Den første ruta startet 22. oktober 2007 på strekningen Göteborg - Borås - Jönköping - Linköping - Norrköping - Stockholm, og den ble en umiddelbar suksess. Mellom 6. september 2010 og 4. november 2013 gikk denne ruta også videre fra Stockholm til Uppsala.

I januar 2008 overtok Bus4You Sweden AB ekspressbusselskapet Säfflebussen AB fra Nettbuss Sverige, samtidig som Nettbuss Sverige økte sitt eierskap i Bus4You til 51%. På høsten 2008 ble disse selskapene slått sammen og det nye navnet på selskapet ble *Nettbuss Express AB*. Siden det har Nettbuss Sverige overtatt hele selskapet, og hovedkontoret har blitt flyttet fra Borås til Göteborg.

17. juni 2008 startet Nettbuss Sør opp et lignende konsept under navnet *Nettbuss Komfort* på strekningen Kristiansand - Lillesand - Grimstad - Arendal - Oslo. Ruta var beregnet på bedriftsmarkedet, med relativt høye priser og kun kjøring mandag til fredag. Det gikk to avganger fra Kristiansand på morgenen og to tilbake fra Oslo på ettermiddagen. Nettbuss Komfort ble ingen suksess, og ble nedlagt fra 1. juni 2009.

2. februar 2009 startet Nettbuss Express AB en ny rute mellom Oslo og Göteborg, som fra 15. juni samme år ble utvidet sørover til Helsingborg og Malmö. Fra 2010 går den også innom Lund.

8. desember 2011 startet Nettbuss Ekspress AS å trafikkere strekningen Sandnes - Stavanger - Haugesund - Leirvik (Stord) - Bergen (til sammen 12 mellomliggende stopp) under Bus4You-konseptet.. Drift, billettsalg, markedsføring og ruteplanlegging ble gjennomført av det nystartede selskapet Nettbuss Ekspress AS. 30. august 2015 ble ruta lagt ned på grunn av nedgang i antall reisende.

13. oktober 2014 begynte Nettbuss Express AB også å kjøre strekningen Oslo - Karlstad - Kristinehamn - Örebro - Västerås - Stockholm. Dette kom samtidig som man anskaffet nye dobbeltdekkerbusser med 2 + 1 seter i bredden i overetasjen og vanlig ekspressbusstandard i underetasjen.

5. januar 2015 ble TIMEkspressen rute TE8 mellom Tjøme og Oslo lagt ned og erstattet med Bus4You på strekningen Borgheim (Nøtterøy) - Tønsberg - Kopstadkrysset (Horten) - Oslo (til sammen 12 mellomliggende stopp). 17. august 2015 ble rutetraséen endret fra å gå via E18 tilbake til TE8s gamle trasé via Bispeveien, og med enkelte avganger helt til Tjøme.

Fra 18. januar 2016 ble det satt inn to dobbeltdekkerbusser med Bus4You-standard i halve overetasjen på nattavgangene på Nettbuss express rute NX146 mellom Ulsteinvik og Oslo under navnet *Nettbuss express plus*. Fra 14. mai 2018 ble det satt inn fem tilsvarende dobbeltdekkerbusser på rute NX190 mellom Oslo og Kristiansand under navnet samme navn.

Ruter
-----

De svenske rutene drives av Vy Travel AB.

* 400, Stockholm - Norrköping - Linköping - Mjölby - Jönköping - Borås - Landvetter Airport - Göteborg
* 600, Oslo - Moss - Sarpsborg - Tanumshede - Uddevalla - Göteborg - Helsingborg - Lund - Malmö - Kastrup Airport - København
* 850, Oslo - Årjäng - Karlstad - Kristinehamn - Karlskoga - Örebro - Arboga - Västerås - Arlanda Airport - Stockholm

Tidligere ruter
---------------

De norske rutene ble drevet av Nettbuss Travel AS (fram til 1. januar 2016 kjent som Nettbuss Ekspress AS).

* BY8, Tjøme - Nøtterøy - Tønsberg - Oslo (5. januar 2015 – 1. november 2016)
* BY140, Sandnes - Stavanger - Haugesund - Stord - Bergen (8. desember 2011 – 30. august 2015)
* 700, Stockholm - Västerås - Fagersta - Söderbärke - Smedjebacken - Ludvika (september 2020)

Referanser
----------

1. ↑  «Ny aktör inom expressbustrafiken». *Bussnack* **(svensk)**. oktober 2007. Arkivert fra originalen 26. januar 2016. Besøkt 11. januar 2015.
2. ↑  «Bus4You köper Säfflebussen» **(svensk)**. Borås Tidning. 24. januar 2008. Arkivert fra originalen 27. januar 2008.
3. ↑  «Nettbuss Komfort». *nettbusskomfort.no*. Arkivert fra originalen 8. desember 2010. Besøkt 12. januar 2015.
4. ↑  «Nu kör vi till Oslo». *bus4you.se* **(svensk)**. Arkivert fra originalen 8. februar 2009.
5. ↑  «Slik blir den nye bussruten Stavanger-Bergen». Aftenbladet. 8. november 2011. Arkivert fra originalen 30. januar 2016. Besøkt 11. januar 2015.
6. ↑  «Slutter å kjøre buss mellom Bergen og Stavanger». NRK Rogaland. 12. juli 2015. Besøkt 9. januar 2016.
7. ↑  «Storsatsning för Sveriges nöjdaste kunder». *nettbuss.se* **(svensk)**. 5. august 2014. Arkivert fra originalen 3. juli 2014. Besøkt 11. januar 2015.
8. ↑  «Bus4You Nøtterøy - Oslo fra 5. januar». Nettbuss. 22. desember 2014. Besøkt 11. januar 2015.
9. ↑  «Nettbuss Bus4You kjører Bispeveien og øker antall avganger fra 17. august 2015». Nettbuss. 7. august 2015. Besøkt 10. januar 2016.
10. ↑  «Dobbeltdekkarane er på veg». Fjordingen. 6. januar 2016. Besøkt 9. januar 2016.

Eksterne lenker
---------------

* (sv) Offisielt nettsted Rediger på Wikidata

* (en) Vy bus4you – kategori av bilder, video eller lyd på Commons Rediger på Wikidata

  


| * v
* d
* r
Ekspressbussruter og langruter i Norge |
| --- |
| NOR-WAY Bussekspress(ruteliste) | 
* NW130 Trysilekspressen
* NW160/NW161/NW163 Valdresekspressen
* NW162 Øst-Vestekspressen
* NW180 Haukeliekspressen
* NW192 Konkurrenten.no
* NW400 Kystbussen
* NW420 Sognefjordekspressen
* NW431 Fjordekspressen

 |
| Vy express | 
* VY1 Notodden – Oslo
* VY3 Sarpsborg – Oslo
* VY6 Hvaler – Oslo
* VY15 Gjøvik – Oslo
* VY123 Elverum – Oslo
* VY146 Måløy – Oslo
* VY146 Oslo – Volda – Ålesund – Oslo
* VY170 Førde – Oslo
* VY175 Geilo – Oslo
* VY190 Kristiansand – Oslo
* VY430 Ålesund – Bergen
* VY450 Sogndal – Voss – (Bergen)
* VY710 Lillehammer – Trondheim

 |
| Grensekryssende | 
* Arctic Route
* FlixBus
* Vy bus4you

 |
| Andre ekspressruter | 
* Lavprisekspressen

 |
| Historiske ekspressruter | 
* BussLink
* MiljøXpressen
* Swebus
* TIMEkspressen
* 142/143 Dag- og Nattekspressen
* 149 Nordmørsekspressen
* 630/NX155 Mørelinjen

 |
| Snelandia | 
* 062 Alta – Honningsvåg
* 066 Hammerfest – Kirkenes

 |
| Troms fylkestrafikk | 
* 100 Narvik – Setermoen – Buktamoen – Nordkjosbotn – Tromsø
* 150 Tromsø – Lyngseidet – Storslett – Alta
* 160 Tromsø – Nordkjosbotn – Storslett

 |
| Nordland | 
* 100 Bodø – Fauske – Narvik/Sortland
* 300 Narvik – Svolvær – Leknes – Å i Lofoten

 |
| Fram Ekspress | 
* 101/100 Volda – Ålesund – Molde – Kristiansund
* 901 Kristiansund – Oppdal
* 902 Molde – Sunndalsøra – Surnadal – Trondheim
* 905 Molde – Kristiansund – Trondheim

 |
| Andre langruter | 
* 126 Landekspressen (Innlandstrafikk)
* 185 Rjukanekspressen (Farte)

 |